title: Deċiżjoni tal-Kummissjoni tal- 10 ta’ Marzu 2015 li tidentifika s-siti li ngħataw iċ-Ċertifikat tal-Patrimonju Ewropew fl-2014

text:
               11.3.2015

               MT

               Il-Ġurnal Uffiċjali tal-Unjoni Ewropea

               C 83/3

         DEĊIŻJONI TAL-KUMMISSJONI
   tal-10 ta’ Marzu 2015
   li tidentifika s-siti li ngħataw iċ-Ċertifikat tal-Patrimonju Ewropew fl-2014
   (2015/C 83/03)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 1194/2011/UE tal-Parlament Ewropew u tal-Kunsill tas-16 ta’ Novembru 2011 li tistabbilixxi azzjoni tal-Unjoni Ewropea għaċ-Ċertifikat tal-Patrimonju Ewropew (1), u b’mod partikulari l-Artikolu 14(1) tagħha,
   Billi:

               (1)

               Fis-17 ta’ Diċembru 2014, il-Bord Ewropew bagħat lill-Kummissjoni r-rapport tiegħu dwar il-proċess tal-għażla tas-siti li għandhom jingħataw iċ-Ċertifikat tal-Patrimonju Ewropew fl-2014 u l-Kummissjoni għandha tqis ir-rakkomandazzjonijiet ta’ dan il-Bord biex tagħżel is-siti li għandhom jingħataw dan iċ-ċertifikat.

               (2)

               Skont l-Artikolu 15 tad-Deċiżjoni Nru 1194/2011/UE, kull sit li jingħata ċ-ċertifikat għandu jiġi mmonitorjat b’mod regolari sabiex jiġi żgurat li jkompli jissodisfa l-kriterji u li jħares il-pjan tal-proġett u l-pjan ta’ ħidma ppreżentati fl-applikazzjoni tiegħu għall-għażla,

         IDDEĊIDIET KIF ĠEJ:
   Artikolu uniku
   Iċ-Ċertifikat tal-Patrimonju Ewropew qed jingħata liċ-ċentru antik ta’ Ateni (fil-Greċja), lill-abbazija ta’ Cluny (fi Franza), lill-Arkivju tal-Kuruna ta’ Aragona (fi Spanja), lill-Unjoni ta’ Lublin (fil-Polonja), lis-Siti tal-Paċi ta’ Westfalja (fil-Ġermanja), lill-Bibbjoteka Ġenerali tal-Università ta’ Coimbra (fil-Portugall), lill-Kostituzzjoni tat-3 ta’ Mejju 1791 (tal-Polonja), lill-Kastell ta’ Hambach (fil-Ġermanja), lill-Karta tal-liġi tal-abolizzjoni tal-piena tal-mewt (tal-Portugall), lir-Residenza tal-istudenti (fi Spanja), lil Kaunas tal-perjodu mill-1919 sal-1940 (fil-Litwanja), lill-Isptar partiġjan ta’ Franja (fis-Slovenja), lid-dar ta’ Robert Schuman (fi Franza), lill-Mużew tad-dar ta’ Alcide de Gasperi (fl-Italja), lit-tarzna storika ta’ Gdansk (fil-Polonja) u lill-Park ta’ kommemorazzjoni tal-piknik pan-Ewropew (fl-Ungerija).

      Magħmul fi Brussell, l-10 ta’ Marzu 2015.

            Għall-Kummissjoni

         Tibor NAVRACSICS

            Membru tal-Kummissjoni

      (1)  ĠU L 303, 22.11.2011, p. 1.


title: 2008/916/KE: Deċiżjoni tal-Parlament Ewropew u tal-Kunsill tad- 19 ta’ Novembru 2008 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               9.12.2008

               MT

               Il-Ġurnal Uffiċjali ta’ l-Unjoni Ewropea

               L 330/16

         DEĊIŻJONI TAL-PARLAMENT EWROPEW U TAL-KUNSILL
   tad-19 ta’ Novembru 2008
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2008/916/KE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea,
   Wara li kkunsidraw l-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tagħha,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ aġġustament għall-globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni,
   Billi:

               (1)

               Il-Fond Ewropew ta’ Aġġustament għall-Globalizzazzjoni (“il-Fond”) twaqqaf biex jipprovdi appoġġ addizzjonali għall-ħaddiema li jitilfu l-impjieg minħabba nuqqas ta’ xogħol għalihom u li jsofru l-konsegwenzi ta’ bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond fil-limitu massimu annwali ta’ EUR 500 miljun.

               (3)

               L-Italja ippreżentat erba’ applikazzjonijiet għall-użu tal-Fond fir-rigward ta’ redundanxcies fis-settur tat-tessuti: fid-9 ta’ Awwissu 2007 għal Sardinja, fl-10 ta’ Awwissu 2007 għall-Piemonte, fis-17 ta’ Awwissu 2007 għal-Lombardia u fit-12 ta’ Frar 2008 għat-Toscana. Dawn l-applikazzjonijiet jikkonformaw mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.

               (4)

               Il-Fond, għalhekk, għandu jiġi mobilizzat sabiex jipprovdi kontribuzzjoni finanzjarja għall-applikazzjonijiet,

         IDDEĊIDEW KIF ĠEJ:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2008, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 35 158 075 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.

      Magħmula fi Strasburgu, 19 ta’ Novembru 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J.-P. JOUYET

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2013/483/UE: Deċiżjoni tal-Kunsill tat- 30 ta' Settembru 2013 dwar l-applikazzjoni tar-Regolament Nru 41 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet uniformi li jikkonċernaw l-approvazzjoni tal-muturi fir-rigward tal-istorbju  Test b’relevanza għaż-ŻEE

text:
               5.10.2013

               MT

               Il-Ġurnal Uffiċjali tal-Unjoni Ewropea

               L 263/15

         DEĊIŻJONI TAL-KUNSILL
   tat-30 ta' Settembru 2013
   dwar l-applikazzjoni tar-Regolament Nru 41 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet uniformi li jikkonċernaw l-approvazzjoni tal-muturi fir-rigward tal-istorbju
   (Test b’relevanza għaż-ŻEE)
   (2013/483/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 114 u 207 tiegħu, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni tal-Kunsill 97/836/KE (1) l-Unjoni aderixxiet għall-Ftehim tal-Kummissjoni Ekonomika għall-Ewropa tan-Nazzjonijiet Uniti dwar l-adozzjoni ta' preskrizzjonijiet tekniċi uniformi għall-vetturi bir-roti, għat-tagħmir u l-partijiet li jistgħu jitwaħħlu u/jew jiġu użati fuq vetturi bir-roti u għall-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (2) (il-"Ftehim tal-1958 Rivedut").

               (2)

               Ir-rekwiżiti armonizzati tar-Regolament Nru 41 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi li jikkonċernaw l-approvazzjoni tal-muturi fir-rigward tal-istorbju (3) (ir-"Regolament tan-NU/KEE Nru 41") huma intenzjonati li jneħħu ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim tal-1958 Rivedut u biex jiżguraw li vetturi bħal dawn joffru livell għoli ta' sikurezza u protezzjoni.

               (3)

               Id-Direttiva 2002/24/KE tal-Parlament Ewropew u tal-Kunsill (4) u d-Direttiva 97/24/KE tal-Parlament Ewropew u tal-Kunsill (5) u l-miżuri ta' implimentazzjoni tagħha, jagħtu mandat għall-adozzjoni ta' livelli permissibbli tal-ħoss, sistemi tal-exhaust u proċeduri għall-ittestjar ta' vetturi bil-mutur b'żewġ roti jew bi tlieta.

               (4)

               L-Anness III għall-Kapitolu 9 tad-Direttiva 97/24/KE fih rekwiżiti għall-approvazzjoni tat-tip ta' vetturi tal-kategorija L fir-rigward tal-livell permissibbli tal-ħoss u s-sistema tal-exhaust tagħhom. Vetturi tal-kategorija L huwa l-isem tal-familja ta' vetturi ħfief bħal roti motorizzati, mopeds b'żewġ jew tliet roti, muturi bi u mingħajr sidecar, triċikli u kwadriċikli.

               (5)

               Fid-data tal-adeżjoni tagħha għall-Ftehim tal-1958 Rivedut, l-UE aderixxiet għal numru limitat ta' Regolamenti tan-NU/KEE elenkati fl-Anness II tad-Deċiżjoni 97/836/KE; ir-Regolament Nru 41 tan-NU/KEE ma kienx inkluż f'dik il-lista.

               (6)

               Kif previst fl-Artikolu 3(3) tad-Deċiżjoni 97/836/KE, u skont l-Artikolu 1(7) tal-Ftehim tal-1958 Rivedut, l-Unjoni tista' tiddeċiedi li tapplika wieħed, xi wħud jew kull wieħed mir-Regolamenti tan-NU/KEE li ma kinitx għadha aderixxiet għalih fiż-żmien tal-adeżjoni tagħha għall-Ftehim tal-1958 Rivedut.

               (7)

               Issa huwa xieraq li l-Unjoni tapplika r-Regolament tan-NU/KEE Nru 41 biex ikun hemm rekwiżiti armonizzati komuni fuq livell internazzjonali, li ser jiffaċilita l-kummerċ internazzjonali u li ser jieħu post ir-rekwiżiti tal-approvazzjoni eżistenti stipulati fl-Anness III għall-Kapitolu 9 tad-Direttiva 97/24/KE. Dan ser jippermetti lill-kumpaniji Ewropej li jsegwu sett wieħed ta' rekwiżiti rikonoxxuti mad-dinja kollha, b'mod partikolari fil- Partijiet Kontraenti għall-Ftehim tal-1958 Rivedut,

         ADOTTA DIN ID-DEĊIŻJONI:
   Artikolu 1
   L-Unjoni Ewropea għandha tapplika r-Regolament Nru 41 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet uniformi li jikkonċernaw l-approvazzjoni tal-muturi fir-rigward tal-istorbju.
   Artikolu 2
   Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tiġi notifikata mill-Kummissjoni lis-Segretarju Ġenerali tan-Nazzjonijiet Uniti.

      Magħmul fi Brussell, it-30 ta’ Settembru 2013.

            Għall-Kunsill

            Il-President

         L. LINKEVIČIUS

      (1)  Id-Deċiżjoni tal-Kunsill 97/836/KE tas-27 ta' Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma' vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (Ftehim Rivedut tal-1958) (ĠU L 346, 17.12.1997, p. 78, Edizzjoni Speċjali bil-Malti: Kap. 11, Vol. 27, p. 52).

      (2)  ĠU L 346, 17.12.1997, p. 81, Edizzjoni Speċjali bil-Malti: Kap.11, Vol. 27, p. 52.

      (3)  ĠU L 317, 14.11.2012, p. 1.

      (4)  Id-Direttiva 2002/24/KE tal-Parlament Ewropew u tal-Kunsill tat-18 ta' Marzu 2002 li għandha x'taqsam mal-approvazzjoni tat-tip ta' vetturi bil-mutur b'żewġ roti jew bi tlieta u li tħassar id-Direttiva tal-Kunsill 92/61/KEE (ĠU L 124, 9.5.2002, p. 1, Edizzjoni Speċjali bil-Malti: Kap. 13, Vol. 29, p. 399).

      (5)  Id-Direttiva 97/24/KE tal-Parlament Ewropew u tal-Kunsill tas-17 ta' Ġunju 1997 dwar ċerti komponenti u karatteristiċi ta' vetturi ta' żewġ jew tliet roti b'mutur (ĠU L 226, 18.8.1997, p. 1, Edizzjoni Speċjali bil-Malti: Kap. 07, Vol. 03, p. 34).


title: 2013/508/UE: Deċiżjoni tar-Rappreżentanti tal-Gvernijiet tal-Istati Membri tas- 16 ta’ Ottubru 2013 li taħtar Imħallef tal-Qorti Ġenerali

text:
               18.10.2013

               MT

               Il-Ġurnal Uffiċjali tal-Unjoni Ewropea

               L 277/12

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tas-16 ta’ Ottubru 2013
   li taħtar Imħallef tal-Qorti Ġenerali
   (2013/508/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
   Billi:

               (1)

               Skont l-Artikoli 5 u 7 tal-Protokoll dwar l-Istatut tal-Qorti tal-Ġustizzja tal-Unjoni Ewropea u wara r-riżenja tas-Sinjura Küllike JÜRIMÄE, għandu jinħatar imħallef għall-Qorti Ġenerali għall-bqija tal-mandat tas-Sinjura Küllike JÜRIMÄE, jiġifieri sal-31 ta' Awwissu 2016.

               (2)

               Ġie propost is-Sur Lauri MADISE għall-post li sar vakanti.

               (3)

               Il-Kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Lauri MADISE għall-funzjoni ta' mħallef fil-Qorti Ġenerali.

         ADOTTAW DIN ID-DEĊIŻJONI:
   Artikolu 1
   Is-Sur Lauri MADISE huwa b'dan maħtur imħallef fil-Qorti Ġenerali, għall-perijodu mis-6 ta' Ottubru 2013 sal-31 ta' Awwissu 2016.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Ottubru 2013.

            Il-President

         R. KAROBLIS


title: 2008/520/KE: Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru għat-Traduzzjoni għall-korpi ta' l-Unjoni Ewropea għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/126

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-għeluq tal-kontijiet taċ-Ċentru għat-Traduzzjoni għall-korpi ta' l-Unjoni Ewropea għas-sena finanzjarja 2005
   (2008/520/KE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru għat-Traduzzjoni għall-korpi ta' l-Unjoni Ewropea għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru għat-Traduzzjoni għall-korpi ta' l-Unjoni Ewropea għas-sena finanzjarja 2005, flimkien mat-tweġibiet taċ-Ċentru (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta' Novembru 1994 li jistabbilixxi Ċentru għat-Traduzzjoni għall-korpi ta' l-Unjoni Ewropea (4), u b'mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0101/2007),

               1.

               Jinnota li l-kontijiet annwali finali taċ-Ċentru għat-Traduzzjoni għall-korpi ta' l-Unjoni Ewropea għas-snin finanzjarji 2004 u 2005 huma dawn li ġejjin:
               Kont tad-dħul u tan-nefqa għas-snin finanzjarji 2004 u 2005

                           (f'EUR 1000)

                           2005

                           2004

                              Dħul operattiv

                           Iffatturar għas-sena finanzjarja

                           30 408

                           23 423

                           Dħul mixxellanju

                           372

                           150

                              Dħul operattiv totali (a)

                              30 780

                              23 573

                              Nefqa operattiva

                           Spejjeż kurrenti

                           13 200

                           11 929

                           Bini, apparat u nefqa operattiva varja

                           3 547

                           2 734

                           Spiża operattiva

                           7 397

                           5 919

                           Allokazzjoni ta' provvedimenti

                           1 849

                           1 410

                              Nefqa operattiva totali (b)

                              25 993

                              21 992

                              Riżultat operattiv (c = a - b)

                              4 787

                              1 581

                              Dħul finanzjarju

                           Imgħaxx tal-bank

                           428

                           387

                           Differenzi tar-rata tal-kambju

                           1

                           1

                              Introjtu finanzjarju totali (d)

                              429

                              388

                              Spejjeż finanzjarji

                           Tariffi tal-bank

                           4

                           7

                              Spiża finanzjarja totali (e)

                              4

                              7

                              Riżultat finanzjarju (f = d-e)

                              425

                              381

                              Riżultat għal attivitajiet ordinarji (g = c + f)

                              5 212

                              1 962

                           Introjtu eċċezzjonali (h)

                           0

                           2 230

                           Spejjeż eċċezzjonali (i)

                           0

                           0

                              Riżultat eċċezzjonali (j = h - i)

                              0

                              2 230

                              Riżultat għas-sena finanzjarja (g + j)

                              5 212

                              4 192

                              Sors: Data miġbura miċ-Ċentru. Din it-tabella tiġbor fil-qosor id-data provduta mill-Aġenzija fil-kontijiet annwali tagħha.

               2.

               Japprova l-għeluq tal-kontijiet taċ-Ċentru għat-Traduzzjoni għall-korpi ta' l-Unjoni Ewropea għas-sena finanzjarja 2005;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni lid-Direttur taċ-Ċentru tat-Traduzzjoni għall-korpi ta' l-Unjoni Ewropea, lill-Kunsill, lill-Kummissjoni u lill-Qorti ta' l-Awdituri, u sabiex dawn jippubblikawhom fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 25.

      (2)  ĠU C 312, 19.12.2006, p. 48.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 314, 7.12.1994, p. 1. Ir-Regolament kif emendat bir-Regolament (KE) Nru 1645/2003 (ĠU L 245, 29.9.2003, p. 13).

      (5)  ĠU L 357, 31.12.2002, p. 72.


Avviż Legali Importanti

|

32006D0874

Deċiżjoni tal-Kunsill tat- 28 ta’ Novembru 2006 dwar l-adeżjoni tal-Komunità mar-Regolament Nru 107 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi li jikkonċernaw l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom Test b'rilevanza għaż-ŻEE.

Official Journal L 337 , 05/12/2006 P. 0045 - 0045 Official Journal L 200 , 01/08/2007 P. 0278 - 0278

		20061128Deċiżjoni tal-Kunsilltat- 28 ta’ Novembru 2006dwar l-adeżjoni tal-Komunità mar-Regolament Nru 107 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi li jikkonċernaw l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom(Test b'relevanza għaż-ŻEE)(2006/874/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni tal-Kunsill 97/836/KE tas- 27 ta' Novembru 1997 bil-ħsieb ta' l-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet li jistgħu jkunu ffittjati ma' u/jew ikunu wżati ma' vetturi bir-roti u l-kondizzjonijet reċiproċi ta' l-approvazzjonijiet mogħtija fuq il-bażi ta' dawn il-preskrizzjonijet ("Ftehim Rivedut ta' l-1958") [1], u b'mod partikulari l-Artikolu 3(3) u t-tieni inċiż ta' l-Artikolu 4(2) tagħha,Wara li kkunsidra l-proposta mill-Kummissjoni,Wara li kkunsidra l-kunsens tal-Parlament Ewropew,Billi:(1) Ir-rekwiżiti standardizzati tar-Regolament Nru 107 dwar dispożizzjonijiet uniformi li jikkonċernaw l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom għandhom l-għan li jneħħu l-ostakoli tekniċi għall-kummerċ tal-vetturi bil-mutur bejn il-Partijiet Kontraenti u li jiżguraw livell għoli ta' sigurtà u protezzjoni fl-operazzjoni tal-vetturi.(2) Il-Kummissjoni għalhekk tikkunsidra li r-Regolament Nru 107 għandu jsir parti mis-sistema Komunitarja ta' l-approvazzjoni tat-tip tal-vetturi bil-mutur.IDDEĊIEDA KIF GEJ:Artikolu 11. Il-Komunità għandha tapplika r-Regolament Nru 107 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi li jikkonċernaw l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom.2. It-test tar-Regolament huwa mehmuż ma' din id-Deċiżjoni.Artikolu 2Ir-Regolament Nru 107 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet uniformi li jikkonċernaw l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom għandhom isiru parti mis-sistema ta' l-approvazzjoni tat-tip Komunitarja għall-vetturi bil-mutur.Artikolu 3Il-Kummissjoni għandha tinnotifika lis-Segretarju Ġenerali tan-Nazzjonijiet Uniti b'din id-Deċiżjoni.Magħmul fi Brussell, 28 ta’ Novembru 2006.Għall-KunsillIl-PresidentE. Heinäluoma[1] ĠU L 346, 17.12.1997, p. 78.--------------------------------------------------


title: 2009/808/KE: Deċiżjoni tal-Kunsill tal- 21 ta’ Ottubru 2009 li taħtar żewġ membri Griegi fil-Kumitat tar-Reġjuni

text:
               4.11.2009

               MT

               Il-Ġurnal Uffiċjali tal-Unjoni Ewropea

               L 288/25

         DEĊIŻJONI TAL-KUNSILL
   tal-21 ta’ Ottubru 2009
   li taħtar żewġ membri Griegi fil-Kumitat tar-Reġjuni
   (2009/808/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Grieg,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għall-mewt tas-Sur Christos PALEOLÓGOS u t-tmiem tal-mandat tas-Sur Paris KOUKOULOPOULOS, saru vakanti s-siġġijiet ta’ żewġ membri fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               —

               is-Sur Konstantinos SIMITSIS, Mayor of the City of Kavala,

               —

               is-Sur Theodoros GKOTSOPOULOS, Municipal Counsellor of Municipality of Pallini, Attica.

         Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmul fil-Lussemburgu, il-21 ta’ Ottubru 2009.

            Għall-Kunsill

            Il-President

         A. CARLGREN

      (1)  ĠU L 56, 25.2.2006, p. 75.


title: 2011/280/UE: Deċiżjoni tal-Kummissjoni tas- 16 ta’ Mejju 2011 dwar revoka tad-Deċiżjoni 2003/796/KE dwar it-twaqqif tal-Grupp Ewropew Regolatorju għall-Elettriku u l-Gass

text:
               17.5.2011

               MT

               Il-Ġurnal Uffiċjali tal-Unjoni Ewropea

               L 129/14

         DEĊIŻJONI TAL-KUMMISSJONI
   tas-16 ta’ Mejju 2011
   dwar revoka tad-Deċiżjoni 2003/796/KE dwar it-twaqqif tal-Grupp Ewropew Regolatorju għall-Elettriku u l-Gass
   (2011/280/UE)
   IL-KUMMISSJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Billi:

               (1)

               Id-Deċiżjoni tal-Kummissjoni 2003/796/KE (1) stabbilixxiet Grupp Ewropew Regolatorju għall-Elettriku u l-Gass biex jiffaċilita l-konsultazzjoni, il-koordinazzjoni u l-kooperazzjoni bejn entitatijiet regolatorji fl-Istati Membri, u bejn dawn l-entitajiet u l-Kummissjoni, bil-għan li jiġi kkonsolidat is-suq intern u tkun żgurata l-applikazzjoni konsistenti fl-Istati Membri kollha tad-Direttiva 2003/54/KE tal-Parlament Ewropew u tal-Kunsill tas-26 ta’ Ġunju 2003 dwar ir-regoli komuni għas-suq intern fil-qasam tal-elettriku (2), id-Direttiva 2003/55/KE tal-Parlament Ewropew u tal-Kunsill tas-26 ta’ Ġunju 2003 rigward regoli komuni għas-suq intern fil-gass naturali (3), u r-Regolament (KE) Nru 1228/2003 tal-Parlament Ewropew u tal-Kunsill tas-26 ta’ Ġunju 2003 dwar kondizzjonijiet għall-aċċess għan-netwerks għall-bdil bejn il-fruntieri fl-elettriku (4).

               (2)

               Sabiex titjieb il-kooperazzjoni bejn l-entitajiet nazzjonali regolatorji u biex jingħata kontribut akbar għat-tħaddim effikaċi tas-swieq interni tal-elettriku u l-gass naturali, ġiet stabbilita Aġenzija għall-Kooperazzjoni tar-Regolaturi tal-Enerġija permezz tar-Regolament (KE) Nru 713/2009 tal-Parlament Ewropew u tal-Kunsill (5).

               (3)

               L-Aġenzija għall-Kooperazzjoni tar-Regolaturi tal-Enerġija tipprovdi qafas li fih jistgħu jikkooperaw l-awtoritajiet nazzjonali regolatorji, u jwettqu ħidmiet simili għal dawk attwalment imwettqa mill-Grupp Ewropew Regolatorju għall-Elettriku u l-Gass. Billi l-Aġenzija għall-Kooperazzjoni tar-Regolaturi tal-Enerġija se tkompli l-ħidma mwettqa mill-Grupp Ewropew Regolatorju għall-Elettriku u l-Gass fi ħdan il-qafas ta’ governanza aktar effikaċi, huwa għalhekk xieraq li d-Deċiżjoni 2003/796/KE tiġi rrevokata.

               (4)

               Sabiex ikun żgurat li l-Grupp Ewropew Regolatorju għall-Elettriku u l-Gass ikun jista’ jiffinalizza bosta proġetti pendenti, il-Grupp Ewropew Regolatorju għall-Elettriku u l-Gass ma għandux ixolji qabel l-1 ta’ Lulju 2011, sabiex tkun żgurata tranżizzjoni bla xkiel għall-Aġenzija għall-Kooperazzjoni tar-Regolaturi tal-Enerġija.

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2003/796/KE hija rrevokata.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Għandha tapplika mill-1 ta’ Lulju 2011.

      Magħmul fi Brussell, is-16 ta’ Mejju 2011.

            Għall-Kummissjoni

            Il-President

         José Manuel BARROSO

      (1)  ĠU L 296, 14.11.2003, p. 34.

      (2)  ĠU L 176, 15.7.2003, p. 37.

      (3)  ĠU L 176, 15.7.2003, p. 57.

      (4)  ĠU L 176, 15.7.2003, p. 1.

      (5)  ĠU L 211, 14.8.2009, p. 1.


title: Id-Deċiżjoni tal-Kumitat Eżekuttiv ta' l-14 ta' Diċembru 1993 dwar it-titjib ta' koperazzjoni ġudizzjarja prattika għall-ġlieda kontra t-traffikar tad-droga (SCH/Com-ex (93)14)

text:
Avviż Legali Importanti

|

41993D0014

Official Journal L 239 , 22/09/2000 P. 0427 - 0427

		Id-Deċiżjoni tal-Kumitat Eżekuttivta' l-14 ta' Diċembru 1993dwar it-titjib ta' koperazzjoni ġudizzjarja prattika għall-ġlieda kontra t-traffikar tad-droga(SCH/Com-ex (93)14)IL-KUMITAT EŻEKUTTIV,Wara li kkunsidra l-Artikolu 132 tal-Konvenzjoni li timplimenta l-Ftehim ta' Schengen, minn hawn "il quddiem imsejjħa" il-Konvenzjoni ta' Schengen,Wara li kkunsidra l-Artikoli 48 sa' 53 u 76 tal-Konvenzjoni hawn fuq imsemmija,IDDEĊIDA DAN LI ĠEJ:Għat-titjib ta' koperazzjoni ġudizzjarja prattika fil-ġlieda kontra t-traffikar tad-droga, il-Partijiet Kontraenti jintrabtu li jekk il-parti mitluba mhix fi ħsiebha tinforza talba għal għajnuna reċiproka, jew taħseb li tinforza parti minnha biss, għandha tavża l-parti li qed titlob dwar ir-raunijiet għaċ-ċaħda tagħha u, fejn ikun possibbli, dwar il-kondizzjonijiet li għandhom jitħarsu qabel ma dik it-talba tkun tista' tiġi infurzata.Din id-Deċiżjoni għandha tidħol fis-seħħ ladarba l-Istati kollha parti għall-Konvenzjoni ta' Schengen ikunu avżaw li tlestew il-proċeduri meħtieġa mis-sistemi legali tagħhom sabiex dawn id-deċiżjonijiet jorbtu fit-territorju tagħhom.Pariġi, l-14 ta' Diċembru 1993.Il-PresidentA. Lamassoure--------------------------------------------------


title: 2007/859/KE: Deċiżjoni tal-kunsill tat- 22 ta’ Ottubru 2007 dwar il-konklużjoni tal-Protokoll li jemenda l-Ftehim ta’ Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka

text:
               21.12.2007

               MT

               Il-Ġurnal Uffiċjali ta’ l-Unjoni Ewropea

               L 337/106

         DEĊIŻJONI TAL-KUNSILL
   tat-22 ta’ Ottubru 2007
   dwar il-konklużjoni tal-Protokoll li jemenda l-Ftehim ta’ Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka
   (2007/859/KE)
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133(3), flimkien ma’ l-ewwel sentenza ta’ l-ewwel subparagrafu ta’ l-Artikolu 300(2),
   Wara li kkunsidra l-proposta tal-Kummissjoni,
   Billi:

               (1)

               Fl-10 ta’ April 2006, il-Kunsill awtorizza lill-Kummissjoni biex tiftaħ in-negozjati bil-għan li tkun garantita il-kompatibilità bejn il-Ftehim ta’ Kooperzzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka (1), minn hawn ‘il quddiem imsejjaħ “il-Ftehim ta’ Kooperazzjoni”, u r-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (2).

               (2)

               Dawn in-negozjati għandhom l-għan li jemendaw l-Artikolu 5 tal-Ftehim ta’ Kooperazzjoni sabiex jallinjawh fuq id-dispożizzjonijiet ta’ l-Artikoli 308a sa 308ċ tar-Regolament (KEE) Nru 2454/93 (ġestjoni tal-kwoti tariffarji maħsuba biex jintużaw fl-ordni kronoloġiku tad-dati tad-dikjarazzjonijiet doganali) u ta’ l-Artikoli 55 sa 65 ta’ l-imsemmi Regolament (dispożizzjonijiet speċifiċi relatati maċ-ċertifikati ta’ l-oriġini għal ċerti prodotti agrikoli suġġetti għall-arranġamenti speċjali ta’ l-importazzjoni).

               (3)

               Il-Kummissjoni mexxiet in-negozjati fl-ambitu tal-mandat ta’ negozjar maħruġ mill-Kunsill.

               (4)

               Il-Kummissjoni laħqet Ftehim fil-forma ta’ Minuti Miftiehma mar-Renju tat-Tajlandja, li għandha interess bħala fornitur tal-prodotti tal-kodiċi NM 0714 10 10, 0714 10 91 u 0714 10 99.

               (5)

               Dak il-Ftehim fil-forma ta’ Minuti Miftiehma għandu jkun approvat permezz ta’ Protokoll,

         IDDEĊIEDA KIF ĠEJ:
   Artikolu 1
   1.   Il-Protokoll li jemenda l-Ftehim ta’ Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka, minn hawn ‘il quddiem imsejjaħ “il-Protokoll”, huwa approvat f’isem il-Komunità.
   2.   It-test tal-Protokoll huwa anness ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina il-persuna li għandha s-setgħa li tiffirma l-Protokoll sabiex jorbot lil-Komunità.
   Artikolu 3
   Sakemm hu neċessarju għall-finijiet ta’ l-applikazzjoni sħiħa tal-Protokoll mill-1 ta’ Jannar 2008, il-Kummissjoni għandha tadotta r-regoli dettaljati għall-implimentazzjoni tiegħu skond il-proċedura prevista fl-Artikolu 4(2) ta’ din id-Deċiżjoni.
   Artikolu 4
   1.   Il-Kummissjoni għandha tiġi assistita mill-Kumitat ta’ Ġestjoni taċ-Ċereali stabbilit mill-Artikolu 25 tar-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (3).
   2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċedura għall-eżerċizzju tas-setgħat ta’ implimentazzjoni mogħtija lill-Kummissjoni (4).
   Il-perjodu stabbilit fl-Artikolu 4(3) tad-Deċiżjoni 1999/468/KE għandu jkun ta’ xahar.
   Artikolu 5
   Din id-Deċiżjoni għandha tkun ippubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 22 ta’ Ottubru 2007.

            Għall-Kunsill

            Il-President

         J. SILVA

      (1)  ĠU L 219, 28.7.1982, p. 53.

      (2)  ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 214/2007 (ĠU L 62, 1.3.2007, p. 6).

      (3)  ĠU L 270, 21.10.2003, p. 78. Ir-Regolament kif emendat l-aħħar bir-Regolament (KE) Nru 735/2007 (ĠU L 169, 29.6.2007, p. 6).

      (4)  ĠU L 184, 17.7.1999, p. 23. Id-Deċiżjoni kif emendata l-aħħar bid-Deċiżjoni 2006/512/KE (ĠU L 200, 22.7.2006, p. 11).
    ---documentbreak---

               21.12.2007

               MT

               Il-Ġurnal Uffiċjali ta’ l-Unjoni Ewropea

               L 337/108

         PROTOKOLL
   li jemenda l-ftehim ta’ Kooperazzjoni bejn ir-renju tat-Tajlandja u l-Komunità ekonomika ewropea dwar il-produzzjoni, il-kummerċjalizzazzjoni u l-kummerċ tal-manjoka
   IL-KOMUNITÀ EWROPEA,
   minn naħa waħda,
   IL-GVERN TAR-RENJU TAT-TAJLANDJA
   min-naħa l-oħra,
   MEXXEW, fuq talba tal-Komunità Ewropea, negozjati bil-għan li jiġi emendat l-Artikolu 5 tal-Ftehim tal-Kooperazzjoni dwar il-produzzjoni, il-kummerċjalizzazzjoni u l-kummerċ tal-manjoka, minn hawn ‘il quddiem imsejjaħ “il-Ftehim ta’ Kooperazzjoni”, sabiex ikun allinjat mad-dispożizzjonijiet ta’ l-Artikoli 55 sa 65 u 308a sa 308c tar-Regolament tal-Kummissjoni (KEE) Nru 2454/93,
   AFFERMAW ir-rieda tagħhom li jżommu fis-seħħ il-Ftehim ta’ Kooperazzjoni,
   IL-KOMUNITÀ EWROPEA:
   Álvaro MENDONÇA E MOURA,
   Ambaxxatur, Rappreżentant Permanenti tar-Repubblika tal-Portugall
   IL-GVERN TAR-RENJU TAT-TAJLANDJA:
   Pisan MANAWAPAT,
   Ambaxxatur, Kap tal-Missjoni tat-Tajlanda għall-Komunitajiet Ewropej
   FTIEHMU KIF ĠEJ:
   Artikolu 1
   L-Artikolu 5 tal-Ftehim ta’ Kooperazzjoni għandu jinbidel b’dan li ġej:

      “Artikolu 5
      Il-kwota tariffarja li tikkonċerna l-kwantità mifthiema ta’ esportazzjonijiet titmexxa mill-Komunità skond l-ordni kronoloġiku tad-dati ta’ aċċetazzjoni tad-dikjarazzjonijiet għar-rilaxx għaċ-ċirkolazzjoni libera (skond il-prinċipju ‘min jasal l-ewwel, jinqeda l-ewwel’).
      Min-naħa tagħha, it-Tajlandja tintrabat li tadotta d-dispożizzjonijiet kollha neċessarji biex toħroġ iċ-ċertifikati ta’ l-oriġini li għandhom jintużaw għall-importazzjonijiet tal-manjoka fil-Komunità.
      Jekk ikun il-każ, l-awtoritajiet kompetenti taż-żewġ Partijiet għandhom jiskambjaw l-informazzjoni neċessarja għall-monitoraġġ ta’ l-implimentazzjoni ta’ dan il-Ftehim u biex din tkun iffaċilitata.”

   Artikolu 2
   Dan il-Protokoll għandu jifforma parti integrali mill-Ftehim ta’ Kooperazzjoni.
   Artikolu 3
   Dan il-Protokoll għandu jkun approvat mill-Komunità u mir-Renju tat-Tajlandja b’mod konformi mal-proċeduri tagħhom.
   Artikolu 4
   Dan il-Protokoll għandu jidħol fis-seħħ fl-1 ta’ Jannar 2008.
   Artikolu 5
   Dan il-Protokoll qiegħed isir f’żewġ kopji f’kull waħda mil-lingwi uffiċjali tal-Partijiet Kontraenti, b’kull wieħed minn dawn it-testi ikun ugwalment awtentiku.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/164

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012
   (2014/562/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Koperazzjoni tar-Regolaturi għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 713/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi Aġenzija għall-Koperazzjoni tar-Regolaturi tal-Enerġija (4), u b’mod partikolari l-Artikolu 24 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0208/2014),

               1.

               Japprova l-għeluq tal-kontijiet tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija Ewropea għall-Koperazzjoni tar-Regolaturi tal-Enerġija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 1.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 211, 14.8.2009, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2012/352/UE: Deċiżjoni tal-Kunsill tas- 7 ta’ Ġunju 2012 dwar il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE dwar l-istatus tar-Repubblika tas-Sudan t’Isfel relattivament għall-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra

text:
               4.7.2012

               MT

               Il-Ġurnal Uffiċjali tal-Unjoni Ewropea

               L 174/2

         DEĊIŻJONI TAL-KUNSILL
   tas-7 ta’ Ġunju 2012
   dwar il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE dwar l-istatus tar-Repubblika tas-Sudan t’Isfel relattivament għall-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra
   (2012/352/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217 flimkien mal-Artikolu 218(9) tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, mlaqqgħin fi ħdan il-Kunsill, dwar miżuri li għandhom jittieħdu u proċeduri li għandhom jiġu segwiti għall-implimentazzjoni tal-Ftehim ta’ Sħubija AKP-KE (1), u b’mod partikolari l-Artikolu 1 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati membri tagħha, min-naħa l-oħra, iffirmat f’Cotonou fit-23 ta’ Ġunju 2000 (2), ġie emendat għall-ewwel darba fil-Lussemburgu fit-22 ta’ Ġunju 2005 (3) u ġie emendat għat-tieni darba f’Ouagadougou fil-22 ta’ Ġunju 2010 (4) (“il-Ftehim ta’ Sħubija AKP-UE”). It-tieni emenda ilha tiġi applikata provviżorjament mill-31 ta’ Ottubru 2010.

               (2)

               L-Artikolu 94 tal-Ftehim ta’ Sħubija AKP-UE jistipula li kwalunkwe talba li ssir minn Stat biex jissieħeb għandha tiġi ppreżentata lill-Kunsill tal-Ministri tal-Istati AKP-UE, u approvata minnu.

               (3)

               Fl-20 ta’ Marzu 2012, ir-Repubblika tas-Sudan t’Isfel ippreżentat talba, skont l-Artikolu 94 tal-Ftehim ta’ Sħubija AKP-UE, biex tissieħeb flimkien ma’ talba għall-istatus ta’ osservatur, sabiex sakemm titlesta l-proċedura tas-sħubija tkun tista’ tipparteċipa fl-istituzzjonijiet konġunti li ġew stabbiliti permezz ta’ dak il-Ftehim.

               (4)

               L-approvazzjoni mill-Kunsill tal-Ministri AKP-UE tal-adeżjoni tas-Sudan t’Isfel, u l-għoti sadanittant tal-istatus ta’ osservatur lis-Sudan t’Isfel, sal-20 ta’ Novembru 2012, għandhom jiġu approvati mill-Unjoni. Is-Sudan t’Isfel għandu jiddepożita l-Att ta’ Adeżjoni mad-Depożitarji tal-Ftehim ta’ Sħubija AKP-UE, jiġifieri s-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP, mhux aktar tard minn dik id-data.

               (5)

               Għalhekk, huwa xieraq li tiġi stabbilita l-pożizzjoni li għandha tittieħed mill-Unjoni fil-Kunsill tal-Ministri AKP-UE dwar l-istatus tas-Sudan t’Isfel relattivament għall-Ftehim ta’ Sħubija AKP-UE.

               (6)

               Il-pożizzjoni tal-Unjoni fil-Kunsill tal-Ministri AKP-UE għandha tkun ibbażata fuq l-abbozz ta’ Deċiżjoni li jinsab mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni Ewropea fil-Kunsill tal-Ministri AKP-UE, dwar il-kwistjoni tat-talbiet tar-Repubblika tas-Sudan t’Isfel biex tissieħeb u biex tingħata l-istatus ta’ osservatur, hija li dawn it-talbiet għandhom jiġu aċċettati skont il-kondizzjonijiet tal-abbozz ta’ Deċiżjoni tal-Kunsill tal-Ministri tal-Istati AKP-UE li jinsab mehmuż ma’ din id-Deċiżjoni.
   L-istatus ta’ osservatur għandu jkun validu sal-20 ta’ Novembru 2012. Is-Sudan t’Isfel għandu jiddepożita l-Att ta’ Adeżjoni mas-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP mhux aktar tard minn dik id-data.
   Jista’ jintlaħaq qbil dwar tibdiliet formali u minuri għall-abbozz ta’ Deċiżjoni tal-Kunsill tal-Ministri tal-Istati AKP-UE mingħajr il-ħtieġa li tiġi emendata dik id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

      Magħmul fil-Lussemburgu, is-7 ta’ Ġunju 2012.

            Għall-Kunsill

            Il-President

         M. BØDSKOV

      (1)  ĠU L 317, 15.12.2000, p. 376; Edizzjoni Speċjali bil-Malti: Kapitolu 11 Volum 35 p. 3.

      (2)  ĠU L 317, 15.12.2000, p. 3; Edizzjoni Speċjali bil-Malti: Kapitolu 11 Volum 35 p. 3 – 379.

      (3)  Ftehim li jemenda l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27; ĠU L 168M, 21.6.2006, p. 32–70 (MT)).

      (4)  Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).

      ABBOZZ
      DEĊIŻJONI Nru …/2012 TAL-KUNSILL TAL-MINISTRI AKP-UE
      ta’ …
      dwar l-istatus tar-Repubblika tas-Sudan t’Isfel relattivament għall-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra
      IL-KUNSILL TAL-MINISTRI AKP-UE,
      Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) u kif emendat għat-tieni darba f’Ouagadougou fit-22 ta’ Ġunju 2010 (3) (“il-Ftehim ta’ Sħubija AKP-UE”), u b’mod partikolari l-Artikolu 94 tiegħu,
      Wara li kkunsidra d-Deċiżjoni Nru 1/2005 tal-Kunsill tal-Ministri AKP-KE tat-8 ta’ Marzu 2005 dwar l-adozzjoni tar-Regoli ta’ Proċedura tal-Kunsill tal-Ministri AKP-KE (4), u b’mod partikolari l-Artikolu 8(3) tagħha,
      Billi

                  (1)

                  It-tieni emenda fil-Ftehim ta’ Sħubija AKP-UE ilha tiġi applikata b’mod provviżorju mill-31 ta’ Ottubru 2010.

                  (2)

                  L-Artikolu 94 tal-Ftehim ta’ Sħubija AKP-UE jistipula li kwalunkwe talba li ssir minn Stat biex jissieħeb għandha tiġi ppreżentata lill-Kunsill tal-Ministri, u approvata minnu.

                  (3)

                  Fl-20 ta’ Marzu 2012, ir-Repubblika tas-Sudan t’Isfel ippreżentat, skont l-Artikolu 94 tal-Ftehim ta’ Sħubija AKP-UE, talba biex tissieħeb flimkien ma’ talba għall-istatus ta’ osservatur, sabiex sakemm titlesta l-proċedura ta’ adeżjoni, tkun tista’ tipparteċipa fl-istituzzjonijiet konġunti li ġew stabbiliti permezz ta’ dak il-Ftehim.

                  (4)

                  L-istatus ta’ osservatur għandu jkun validu sal-20 ta’ Novembru 2012. Is-Sudan t’Isfel għandu jiddepożita l-Att ta’ Adeżjoni mad-Depożitarji tal-Ftehim ta’ Sħubija AKP-UE, jiġifieri s-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP, mhux aktar tard minn dik id-data,

            ADOTTA DIN ID-DEĊIŻJONI:
      Artikolu 1
      Approvazzjoni tat-talbiet għas-sħubija u għall-istatus ta’ osservatur
      It-talba tar-Repubblika tas-Sudan t’Isfel biex tissieħeb fil-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 u kif emendat għat-tieni darba f’Ouagadougou fit-22 ta’ Ġunju 2010, hija b’dan approvata.
      Is-Sudan t’Isfel għandu jkollu l-istatus ta’ osservatur sal-20 ta’ Novembru 2012 taħt il-Ftehim ta’ Sħubija AKP-UE.
      Is-Sudan t’Isfel għandu jiddepożita l-Att ta’ Adeżjoni mad-Depożitarji tal-Ftehim ta’ Sħubija AKP-UE, jiġifieri s-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP, mhux aktar tard minn dik id-data.
      Artikolu 2
      Dħul fis-seħħ
      Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

         Magħmul fi …,

               Għall-Kunsill tal-Ministri AKP-UE

               Il-President

         (1)  ĠU KE L 317, 15.12.2000, p. 3; Edizzjoni Speċjali bil-Malti: Kapitolu 11 Volum 35 p. 3 – 379.

         (2)  Ftehim li jemenda l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27; ĠU L 168M, 21.6.2006, p. 32 (MT)).

         (3)  Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).

         (4)  ĠU L 95, 14.4.2005, p. 44.